|  |
| --- |
| «**Հայաստանի Հանրապետության կառավարության 2007 թվականի նոյեմբերի 29-ի N 1486-Ա որոշման մեջ փոփոխություն կատարելու մասին» Կառավարության որոշման նախագծի հիմնավորում** |
|  | **1. Անհրաժեշտությունը** |
|  | Սույն որոշման ընդունման անհրաժեշտությունը պայմանավորված է ՀՀ կառավարության 2007 թվականի նոյեմբերի 29-ի N 1486-Ա որոշմամբ նվիրատվության առաջարկված` Երևան քաղաքի Մոլդովական 12/1 հասցեում գտնվող 4-րդ մասնաշենքի հանրակացարանի թիվ 808 սենյակի նվիրառուներից մեկի հայրանունի անհամապատասխանությամբ, ինչը առաջացրել է վերջինիս հետ նվիրատվության պայմանագիր կնքելու անհնարինություն։ |
|  | **2. Ընթացիկ իրավիճակը և խնդիրները** |
|  | ՀՀ կառավարության 2007 թվականի նոյեմբերի 29-ի թիվ 1486-Ա որոշմամբ (այսուհետ՝ Որոշում)՝ թույլատրվել էր Երևան քաղաքի Մոլդովական 12/1 հասցեում գտնվող` «Նոր-Նորք ուսանողական ավան» ՓԲԸ-ին (այսուհետ` Ընկերություն) պատկանող հանրակացարանի 4-րդ մասնաշենքից 17 քառակուսի մետր մակերեսով թիվ 808 սենյակը, որպես բնակելի տարածք նվիրել Սվետլանա Նիկիտայի Նավասարդյանին (այսուհետ՝ Նվիրառու):Որոշման 1-ին կետի 6-րդ ենթակետի համաձայն ՀՀ ԿԱ պետական գույքի կառավարման վարչությունը (ներկայումս՝ Կոմիտե) Որոշման հավելվածում նշված ընտանիքների կողմից Ընկերության հանդեպ ունեցած պարտավորությունների մարումից հետո այդ ընտանիքների հետ պետք է կնքի նվիրատվության պայմանագրեր (Որոշմամբ պայմանագրերի կնքման ժամկետներ սահմանված չեն):Նվիրառուի կողմից դիմումով Կոմիտե ներկայացված՝ «Նոր Նորքի ուսանողական ավան» ՓԲԸ-ի լուծարային հանձնաժողովի հանձնակատարը 2021 թվականի հուլիսի 6-ի թիվ 05/21 տեղեկանքով տեղեկացրել է, որ ՀՀ կառավարության 2020 թվականի դեկտեմբերի 3-ի թիվ 1974-Ա որոշմամբ «Նոր Նորքի ուսանողական ավան» ՓԲԸ-ն գտնվում է լուծարման գործընթացում: Հայտնել է նաև, որ 2006 թվականի դեկտեմբերի 1-ից մինչև 2008 թվականի մարտի 1-ն ընկած ժամանակահատվածի համար 2001 թվականի սեպտեմբերի 21-ի բնակելի տարածքի վարձակալության պայմանգրով նախատեսված ամսական 3000 դրամ վարձավճարը (ընդհանուր 45000 ՀՀ դրամ) ք. Երևան, Մոլդովական փողոց թիվ 12/1 հասցեի 4-րդ մասնաշենքի (նոր հասցեն 29/4) թիվ 808 սենյակի վարձակալության դիմաց Հրանուշ Գևորգյանի կողմից ամբողջությամբ վճարվել է «Նոր Նորքի ուսանողական ավան» ՓԲԸ-ի (այսուհետ՝ Ընկերություն) հաշվարկային հաշվին: Միաժամանակ հայտնել է, որ Սվետլանա Նավասարդյանը Ընկերության վերոնշյալ հասցեի բնակելի տարածքի վարձակալության գծով որևէ պարտավորություն չունի:Ելնելով վերոգրյալից՝ Նվիրառուն դիմումով խնդրել է իր հետ կնքել նվիրատվության պայմանագիր։Պայմանագրի նախապատրաստման փուլում պարզվել է, որ Որոշմամբ հաստատված ցանկում Նվիրառու՝ Նավասարդյան Սվետլանայի (ծնված՝ 26.04.1960թ-ին) հայրանունը՝ «Նիկիտի» փոխարեն նշվել է «Նիկիտայի», ինչն էլ առաջացրել է նշված քաղաքացու հետ նվիրատվության պայմանագիր կնքելու անհնարինություն:Վերոգրյալից ելնելով՝ Նվիրառուի հետ նվիրատվության պայմանագիր կնքելու համար, անհրաժեշտություն է առաջացել փոփոխություն կատարել Որոշման մեջ՝ Նավասարդյան Սվետլանայի հայրանունը՝ «Նիկիտայի» բառը փոխարինելով «Նիկիտի» բառով, միաժամանակ, նվիրառուի անձնագրի վավերականության ժամկետի լրանալու արդյունքում ճշտվել և փոփոխվել է վերջինիս նոր անձնագրի տվյալները, ինչպես նաև Կոմիտեի տնօրինությանը մնացած՝ ք. Երևան, Մոլդովական փողոց թիվ 12/1 հասցեում գտնվող բազմաբնակարան բնակելի շենքի իրավունքի պետական գրանցման թիվ 17112021-01-0133 վկայականի հատակագծի համաձայն՝ 4-րդ մասնաշենքի թիվ 808 բնակարանի մակերեսը կազմում է 17.3 ք.մ., ինչի հետևանքով նախագծով փոփոխվել է նաև նախկինում Որոշմամբ նշված թիվ 808 սենյակի մակերեսը: |
|  | **3. Կարգավորման նպատակը և բնույթը** |
|  | Նպատակը` իրավական ակտում փոփոխություն կատարելով, ակտում սահմանված դրույթները ընթացիկ իրավիճակին համապատասխանեցնելն է: |
|  | **4. Նախագծի մշակման գործընթացում ներգրավված ինստիտուտները և անձիք** |
|  | Նախագիծը մշակվել է ՀՀ ՏԿԵՆ պետական գույքի կառավարման կոմիտեի կողմից: |
|  | **5. Ակնկալվող արդյունքը** |
|  | Սույն նախագծով հնարավորություն է ընձեռվում նվիրատվության պայմանագիր կնքելու նշված նվիրառուի հետ՝ վերջինիս անվամբ նշված հասցեի բնակելի տարածքը սեփականության իրավունքով սահմանված կարգով գրանցելու համար:  |
|  | **6. Պետական բյուջեում կամ տեղական ինքնակառավարման մարմինների բյուջեների վրա ազդեցությունը** |
|  | «Հայաստանի Հանրապետության կառավարության 2007 թվականի նոյեմբերի 29-ի N 1486-Ա որոշման մեջ փոփոխություն կատարելու մասին» ՀՀ կառավարության որոշման նախագծի ընդունման կապակցությամբ պետական բյուջեում եկամուտների ավելացում չի նախատեսվում: |
|  | **7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**Ռազմավարական փաստաթղթերի հետ կապ չկա: |
|  |  |